Ingmar Bergman

Ernst Ingmar Bergman (14. juli 1918 – 30. juli 2007) bio je švedski režiser, pisac i producent koji je radio na filmu, televiziji i teatru. On je priznat kao jedan od najuspješnijih i najuticajnijih autora svih vremena. najpoznatiji je po filmovima kao što su "Sedmi pečat" (1957.), "Divlje jagode" (1957.), "Persona" (1966.), "Krici i šaputanja" (1972.) i "Fanny i Alexander" (1982.).

Režirao je više od šezdeset filmova i dokumentaraca, od kojih je većinu i napisao. Režirao je više od 170 predstava. Sklopio je partnerstvo 1953. godine sa snimateljem Svenom Nykvistom. Mnogi poznati glumci su igrali u njegovim filmovima kao što su Harriet i Bibi Andersson, Liv Ullmann, Gunnar Bjornstrand, Erland Josephson, Ingrid Thulin i Max von Sydow. Većina njegovih filmova su snimljena u njegovoj zemlji, a brojni filmovi kao što je film "Kroz tamno ogledalo" (1961.) su snimani na ostrvu Faro. Teme njegovih filmova su smrt, bolest, vjera, izdaja, sumornost i ludilo.

 Rani život 
Ingmar Bergman je rođen u Uppsali, Švedska, kao sin Erika Bergmana, luteranskog sveštenika a kasnije kapelana Kraljevine Švedske, i njegove žene Karin (djevojački Akerblom), medicinske sestre. Odrastao je sa starijim bratom Dagom i sestrom Margaretom okružen religijskim slikama i raspravama. Njegov otac je bio konzervativac sa strogim roditeljskim konceptima. Ingmar je bio zaključan u mračne ormare zbog prekršaja kao što je mokrenje u krevetu. "Dok je otac propovijedao na govornici, vjernici su se molili, pjevali ili slušali", napisao je Ingmar u svojoj biografiji Laterna Magica.

 Filmografija 
 Poslije probe (Efter repetitionen, 1984.)
 Fanny i Alexander (Fanny och Alexander, 1982.)
 Jesenja sonata (Höstsonaten, 1978.)
 Scene iz braka (Scener ur ett äktenskap, 1974.)
 Krici i šaputanja (Viskningar och rop, 1973.) 
 Tišina (Tystnaden, 1963.)
 Divlje jagode (Smultronstället, 1957.) 
 Sedmi pečat (Det sjunde inseglet, 1957.)
 Osmjesi ljetne noći (Sommarnattens leende, 1955.)

 Također pogledajte 
 Režiser
 Spisak režisera

 Vanjski linkovi 



Kategorija:Rođeni 1918.
Kategorija:Švedski režiseri
Kategorija:Biografije, Uppsala
Kategorija:Umrli 2007.
Kategorija:Dobitnici Goetheove nagrade